Valter Birsa

**Valter Birsa** (lindur më 7 gusht 1986) është një futbollist profesionist slloven i cili luan si mesfushor për klubin italian Cagliari.

Në periudhën 2006–2018, Birsa ishte pjesë e kombëtares sllovene, me të cilën zhvilloi 90 ndeshje dhe shënoi 7 gola, si dhe luajti në FIFA Kupën e Botës 2010.

## Karriera me klube
### Vitet e hershme
Lindur në Šempeter pri Gorici, Birsa e shpenzoi fëmirinë e tij në Nova Gorica, Slloveni. Karriera e Birsës filloi në moshën pesë vjeçare, ku ai filloi të luante me ND Bilje, një klub nga fshati pranë Nova Goricës. Ndërsa ai ishte një lojtar i talentuar, shpejt u transferua te Primorje dhe më pas tek Gorcia në moshën 17 vjeçare. Në sezonin e dytë të tij te Gorica, ai ishte tashmë sulmuesi i dytë më i mirë dhe një nga më të mirët në ligën sllovene, duke shënuar 29 gola për shkuadrën e shtëpisë së tij, një rekord i shquar për një mesfushor golashënues.

### Sochaux
Më 10 korrik 2006, ai u transferua te klubi francez Sochaux që luante në elitën e futbollit francez, Ligue 1, duke firmosur një kontratë katër vjeçare. Ai bëri debutimin e tij më 5 gusht në një fitore kundër Saint-Étienne, dhe një javë më vonë shënoi golin e tij të parë në barazimin 1–1 kundër AJ Auxerre. Ai e përfundoi sezonin e parë me 31 ndeshje dhe tre gola të shënuar, kurse Sochaux e përfundoi ligën në vendin e shtatë. Më 28 korrik, ai shënoi golin e avantazhit kundër Lyon në finalen e Superkupës Franceze, më vonë skuadra e tij e humbi ndeshjen me rezultatin 2–1.

Gjithsej, Birsa luajti 80 ndeshje me Sochaux duke shënuar 9 gola. Ai arriti të fitojë Kupën e Francës në sezonin 2006–06, pasi skuadra e tij mundi në finale me penallti Olympique de Marseille, Birsa shënoi penalltinë e dytë. Ai u deklarua si lojtari slloven më i mirë i viteve 2006–2008 nga faqja e internetit e futbollit slloven.

### Auxerre
Ditën e fundit të merkatos dimërore, ai u transferua në Francë te AJ Auxerre më 2 shkurt 2009 dhe katër ditë më vonë ai bëri debutimin e tij duke hyrë në minutën e 90 në fitoren 2–0 kundër AS Nancy.

Më 29 maj 2009, Auxerre bleu përfundimisht kartonin e tij dhe firmosi një kontratë dy vjeçare me lojtarin slloven. Në sezonin 2009–10 në Ligue 1, ai luajti 35 ndeshje duke shënuar tre gola, me klubin e tij që arriti vendin e tretë dhe vendin për fazën play–off të Ligës së Kampioneve.

Më 23 dhjetor 2009, ai u bë protagonistë të një veprimi *FairPlay* sëbashku me Bakari Koné, ky i fundit u akuzua nga gjyqtari se e kishte goditur me bërryl sllovenin dhe u përjashtua nga loja. Birsa i tregoi gjyqtarit se veprimi i Konés ishte i pavullnetshëm, duke bërë që gjyqtari të tërhiqte kartonin e kuq.

Ai debutoi në kompedicionet europiane më 17 gusht 2010 kundër Zenit Saint Petersburg, dhe më 25 gusht ai ishte protagonist i ndeshjes së kthimit në fitoren 2–0. Më 11 tetor, në fazën e grupeve, ai shënoi golin e parë në humbjen 1–2 kundër AFC Ajax. Më 2 shkurt 2011, duke qënë jashtë kontratës, ai nënshkroi një marrëveshje paraprake me Genoën, e cila e mori si lojtarë të lirë më 30 qershor 2011.

Birsa gjithsej luajti 97 ndeshje dhe shënoi 10 gola me Auxerre.

### Genoa
Më 30 qershor 2011, Genoa njoftoi transferimin e Birsës në një marrëveshje katër-vjeçare. Nën drejtimin e Alberto Malesani, ai bëri debutimin e tij më 11 shtator 2011 në barazimin 2–2 në shtëpi kundër Atalantas. Ai luajti gjithsej nëntë ndeshje në Serie A, tre ndeshje në Kupën e Italisë dhe shënoi dy gola kundër Barit dhe Interit.

### Torino
200px|thumb|djathtas|Birsa duke festuar golin e parë me *KuqeZinjtë*.
Më 31 gusht 2012, në ditën e fundit të merkatos verore, Birsa kaloi te Torino në formë huazimi me drejtë blerje. Më 28 tetor, ai bëri debutimin e tij në humbjen 1–3 kundër Parmës, dhe më 25 nëntor shënoi golin e parë në Serie A kundër Fiorentinës. Më 17 Shkurt 2013, ai shënoi një gol në minutën e 87të në fitoren 2–1 kundër Atalantës.

Birsa gjithsej me Torinon luajti 17 ndeshje dhe shënoi dy gola, por pas përfundimit të sezonit u rikthye te Genoa.

### Milan
Më 31 gusht 2013, ai u transferua te Milan si lojtar i lirë pas marrëveshjes së transferimit të Luca Antoninit te Genoa. Ai firmosi një kontratë deri në vitin 2016 dhe mori fanellën me numrin 14. Ai bëri debutimin e tij në Stadio Olimpico kundër ish–skuadrës së tij Torinos në barazimin 2–2. Më 28 shtator, ai shënoi golin e parë me klubin në fitoren 1–0 në San Siro kundër Sampdorias.

## Karrieara ndërkombëtare
Ai ka luajtur me Slloveninë që nga viti 2005, që kur ka qënë në moshën 18 vjeçare. Ai shënoi Golin e parë me kombëtaren më 9 shtator 2009 në një fitore 3–0 kundër Polonisë për kualifikueset e Botërorit 2010. Në Botërorë, ai shënoi Golin e rezultatin 2–0 momental kundër Shba–së, më pas ndeshje përfundoi me rezultatin 2–2.

## Jeta personale
Birsa ka lindur në Šempeter pri Gorici të Sllovenisë. Ai është shoku i fëmirisë së tre futbollistëve profesionistë, Etien Velikonja, Tim Matavž dhe Goran Cvijanović, që gjithashtu kanë jetuar në të njëjtin qytet.

## Statistikat e karrierës
### Klube
### Kombëtarja
Burimi: 

### Golat me kombëtaren
:*Lista e golave dhe rezultateve me kombëtaren sllovene.*

## Trofe 
### ND Gorica
*Slovenian PrvaLiga: 2004–05, 2005–06

### FC Sochaux-Montbéliard
*Kupa e Francës: 2006–07

## Referime 
## Lidhje të jashtme 
*Player profile at Transfermarkt
*Player profile  tek NZS 
*Player profile tek LFP